ჯუჯა ბეჰემოთი

ჯუჯა ბეჰემოთი, ლიბერიული ბეჰემოთი () — ძუძუმწოვარი ცხოველი ბეჰემოთისებრთა ოჯახისა. ჩვეულებრივი ბეჰემოთისგან მნიშვნელოვნად მცირე ზომებით გამოირჩევა. სხეულის სიგრძე 1,9 მეტრამდეა, სიმაღლე მინდაოში 80 სმ-მდე, მასა 275 კგ-მდე. კანი შიშველია, თმის საფარველი შემორჩენილია მხოლოდ ტუჩებზე, ყურებსა და კუდზე. ზურგი მომწვანო-შავია, გვერდები მუქი რუხი, მუცელი მორუხო-თეთრი. კანის ჯირკვლების მიერ გამომუშავებული სეკრეტი უფეროა. ცხოვრობს ლიბერიის, გვინეის, სიერა-ლეონესა და ნიგერიის ნოტიო ტროპიკულ ტყეებში, წყალთან ახლოს. ცხოვრების წესით, ჰიპოპოტამთან შედარებით წყალთან უფრო ნაკლებადაა შეგუებული. ცხოვრობს მარტოსულად ან წყვილებად. აქტიურია ღამით. იკვებება სხვადასხვა მცენარით. მაკეობა გრძელდება 200 დღემდე. შობს 1 ნაშიერს, რომელიც დედასთან რჩება 3 წლის ასაკამდე. ტყვეობაში მრავლდება.

შეტანილია ბუნების დაცვის საერთაშორისო კავშირის წითელ ნუსხაში, როგორც საფრთხეში მყოფი სახეობა, და CITES-ის II დანართში.

 სქოლიო 

კატეგორია:ბეჰემოთისებრნი